
ประกาศองค์การบริหารส่วนตำบลท้องลำเจียก
เรื่องรับสมัครนักเรียนเพื่อเข้าเรียนในศูนย์พัฒนาเด็กเล็กองค์การบริหารส่วนตำบลท้องลำเจียก
ประจำปีการศึกษา ๒๕๖๑
****************

	ด้วยศูนย์พัฒนาเด็กเล็กองค์การบริหารส่วนตำบลท้องลำเจียก จะเปิดรับสมัครเด็กเล็ก โดยทำการคัดเลือกให้เข้าเรียนในศูนย์พัฒนาเด็กเล็ก ประจำปีการศึกษา  ๒๕๖๑  ตามหลักเกณฑ์และเงื่อนไขในการรับสมัคร  ดังต่อไปนี้

	๑. คุณสมบัติของผู้สมัคร
	๑.๑  เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลท้องลำเจียกหรือเด็กที่ผู้ปกครองย้ายมาประกอบอาชีพอยู่ในเขตองค์การบริหารส่วนตำบลท้องลำเจียก
	๑.๒  เด็กที่สมัครต้องมีอายุครบ๒ปี๖ เดือนบริบูรณ์นับถึงวันที่ ๑๖  พฤษภาคม  ๒๕๖๑                (เด็กที่เกิดระหว่างวันที ๑๗  พฤศจิกายน ๒๕๕๘ถึงวันที่ ๑๖  พฤษภาคม ๒๕๖๑)
	๑.๓  ถ้าจำนวนนักเรียนไม่พอก็สามารถรับเด็กต่ำกว่าเกณฑ์ได้และต้องผ่านการประเมินจากคณะกรรมการศูนย์เด็กเล็กฯ ก่อน
	    ๑.๔  เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง  หรือโรคอื่นที่ทำให้เป็นอุปสรรคต่อการเรียน

	๒.จำนวนเด็กที่จะรับสมัคร ๒๕ คน

	๓.หลักฐานและเอกสารที่จะต้องนำมาในวันสมัคร
	๓.๑  ใบสมัครของศูนย์พัฒนาเด็กฯ ที่กรอกข้อความสมบูรณ์แล้ว
	     ๓.๒  สำเนาทะเบียนบ้าน (ฉบับจริง) พร้อมสำเนา จำนวน ๑ ชุด
	๓.๔  สูติบัตร (ฉบับจริง) พร้อมสำเนาจำนวน ๑ ชุด
	     ๓.๕  ต้องนำเด็กมาแสดงตัวในวันยื่นใบสมัคร ๑ ชุด
	     ๓.๖  สมุดบันทึกสุขภาพหรือใบรับรองแพทย์
	๓.๗  บัตรประจำตัวประชาชนบิดามารดา (ฉบับจริง) พร้อมสำเนาจำนวน ๑ ชุด 
	     ๓.๘  กรณีที่เด็กอาศัยอยู่กับผู้ปกครอง ที่ไม่ใช่บิดามารดา ให้ผู้ปกครองเด็กนำบัตรประจำตัวประชาชน (ฉบับจริง) พร้อมสำเนาจำนวน ๑ ชุด

	๔.วัน เวลา สถานที่รับสมัครและสัมภาษณ์
	๔.๑ใบสมัคร ติดต่อขอรับได้ที่ศูนย์พัฒนาเด็กเล็กองค์การบริหารส่วนตำบลท้องลำเจียก
		ตั้งแต่วันที่ ๑๕ มีนาคม  ๒๕๖๑ ถึงวันที่ ๓๑  พฤษภาคม ๒๕๖๑ ในวัน เวลาราชการ
	๔.๒  กำหนดการรับสมัครและสัมภาษณ์ วันที่๑๕ มีนาคม ๒๕๖๑ถึงวันที่ ๓๑ พฤษภาคม ๒๕๖๑ ในวัน เวลาราชการณ ศูนย์พัฒนาเด็กเล็กองค์การบริหารส่วนตำบลท้องลำเจียก

	๕.วันมอบตัว
ผู้ที่ได้รับเข้าเรียนให้มอบตัวในวันที่ ๑๖  พฤษภาคม ๒๕๖๑ซึ่งเป็นวันเปิดเรียนวันแรกของปีการศึกษา๒๕๖๑ ณ ศูนย์พัฒนาเด็กเล็กองค์การบริหารส่วนตำบลท้องลำเจียก

	๖.กำหนดการเปิดภาคเรียน
	ภาคเรียนที่ ๑	เปิดเรียนวันที่ ๑๖  พฤษภาคม  ๒๕๖๑
				
	ภาคเรียนที่ ๒	เปิดเรียนวันที่ ๑  พฤศจิกายน  ๒๕๖๑
				
	กำหนดระยะเวลาเรียน
		- เปิดเรียนวันจันทร์ - วันศุกร์
		- เวลาเข้าเรียน ๐๘.๐๐ น. - เวลาเลิกเรียน ๑๕.๐๐ น.

	๗. อุปกรณ์การเรียน ศูนย์พัฒนาเด็กเล็กฯ จัดหาให้ตลอดปีการศึกษา

	๘. เครื่องใช้สำหรับเด็ก
	     ๘.๑ เครื่องใช้ส่วนตัว เช่น แปรงสีฟัน แก้วน้ำ สบู่ หวี แป้ง ผู้ปกครองเตรียมมาให้เด็ก ตั้งแต่วันเปิดเรียนวันแรก
	     ๘.๒ เครื่องใช้งานอื่นๆประกอบด้วย ผ้าปูที่นอน หมอน ผ้าขนหนูถุงย่ามผู้ปกครองเตรียมมาให้เด็ก ตั้งแต่วันเปิดเรียนวันแรก

	๙. อาหารสำหรับเด็ก ศูนย์พัฒนาเด็กเล็กฯ จัดอาหารให้ ๓ เวลา ดังนี้
	- เวลา ๑๐.๐๐ น. อาหารเสริม
	- เวลา ๑๑.๐๐ น. อาหารกลางวัน
	- เวลา ๑๔.๐๐ น. อาหารว่าง





	๑๐.การรักษาความปลอดภัยแก่นักเรียน
	๑๐.๑ ผู้ปกครองที่จะมาขอรับตัวนักเรียน ต้องแสดงบัตรซึ่งทางศูนย์พัฒนาเด็กเล็กออกให้สำหรับรับตัวนักเรียน แก่เจ้าหน้าที่ศูนย์พัฒนาเด็กเล็กทุกครั้ง มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กโดยเด็ดขาด
	๑๐.๒ การมารับและส่งเด็ก ผู้ปกครองจะต้องไม่นำเด็กมาส่งให้เจ้าหน้าที่ศูนย์พัฒนาเด็กเล็กก่อนเวลา ๐๗.๓๐ น. ให้รับกลับเวลา ๑๔.๐๐ น. เป็นต้นไป และไม่ช้ากว่า ๑๕.๐๐ น. เนื่องจากศูนย์พัฒนาเด็กเล็กไม่ประสงค์ให้เด็กอยู่ในศูนย์ฯ โดยไม่มีผู้ดูแล เว้นแต่มีความจำเป็น ซึ่งต้องแจ้งให้หัวหน้าศูนย์พัฒนาเด็กเล็กทราบในแต่ละครั้ง
	๑๐.๓ในกรณีที่เด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์
	๑๐.๔ ห้ามเด็กนำเครื่องมือเครื่องใช้ที่อาจเกิดอันตรายไปที่ศูนย์พัฒนาเด็กเล็กโดยเด็ดขาด
	๑๐.๕ ห้ามเด็กสวมหรือนำเครื่องประดับ ของเล่นที่มีราคาแพงไปที่ศูนย์พัฒนาเด็กเล็กหากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใดๆ ทั้งสิ้น
	๑๐.๖หากผู้ปกครองมีปัญหาใดๆ เกี่ยวกับเด็กโปรดติดต่อกับหัวหน้าศูนย์พัฒนาเด็กเล็ก/ครูผู้ดูแลเด็กโดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น

	๑๑. กรณีเด็กที่สมัครมีภูมิลำเนาหรืออาศัยอยู่นอกเขตองค์กรปกครองส่วนท้องถิ่น หรือมีอายุไม่ครบตามที่กำหนดตามข้อ ๑.๑ และข้อ ๑.๒ ให้คณะกรรมการบริหารศูนย์พัฒนาเด็กเล็กพิจารณาขอยกเว้นโดยความเห็นชอบของผู้บริหารองค์กรปกครองส่วนท้องถิ่น

		ประกาศ ณ วันที่  ๑๒  มีนาคม  พ.ศ.  ๒๕๖๑

